Rhempeticum
Rhempeticum (Neograece ρεμπέτικο (τραγούδι), plurale ρεμπέτικα), est genus musicae Graecae urbanae, quae fine saeculi XIX et initio saeculi XX vulgo, praecipue pauperi, gratum erat et post annum 1960 renovatum est. Nomen deducitur a vocabulo Graeco ρεμπέτης, quod non solum lusorem carminum rhempeticorum, sed etiam hominem vagum, morum insolitorum, significat. Carmina rhempetica varias vitae urbanae res tractant, ut amorem, mortem, scelera, temeta, ac narcotica. Musica elementa musicae Graecae popularis et ecclesiasticae, Europaeae, atque Ottomanicae miscet.